**Лексикология бүлеге буенча мөстәкыйль эш**

**(5нче сыйныф)**

 Лексикология бүлегенең антоним, синоним, олмоним

 темаларын өйрәнгәннән соң үткәрелә. Укучыларның

 белем дәрәҗәсен бәяләү, аларның мөстәкыйь эшләү

 мөмкинлекләрен ачыклау, чыгарылыш сыйныфларында булачак имтиханнарга да әзерлек булып тора.

Мәрданова Әдилә Әхсән кызы- Актаныш районы Иске Кормаш төп гомуми белем бирү мәктәбенең татар теле укытучысы

 *Сорауларны игътибар белән укы һәм дөрес җавапны билгелә.*

Укучының исем-фамилиясе\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.Әйтелешләре һәм язылышлары охшаш, ә мәгънәләре бөтенләй башка булган сүзләр нәрсә дип йөртеләләр?

А) омоним;

Б) сининим;

В) антоним.

2. Синонимнар алар...

А) күп мәгънәле сүзләр

Б) мәгънәдәш сүзләр

В) аваздаш сүзләр

3. Омонимнарның ничә төре бар?

А) 1;

Б) 3;

В) 4;

Г) 2.

4.Доминанта сүзнең астына сыз.

А) инсафлы, әдәпле, тәртипле, тыйнак;

Б) олуг, өлкән, зур, эре, дәү, олы,

В) зирәк, зиһенле, тапкыр, акыллы;

Г) сөйкемле ,матур, чибәр, гүзәл;

Д) саф, ак,чиста, пакь, керсез.

5. Синонимнарның астына сыз.

А) Тауга менүе

Хәйран кыен эш.

Читен булса да,

Зарланмыйбыз һич.

Уңайсызлыкны

Сукмыйбыз санга.

Җайсыз булса да,

Үрлибез тауга.

Тырыша торгач,

Җиттек менеп тә,

Сөенешәбез

Өстә, биектә. » —   [Мадьяров Н.Г.](http://www.tatknigafund.ru/authors/434)

Б) Бакчабызны казый торган

Көрәгебез тутыккан.

Абый әйтә: «Күгәргән ич

Ул фәкать эш юклыктан».

Аны кулыма алдым да

Бакчада җир казыдым.

Чыннан да, әйткән сүзләре

Дөрес булды абыйның.

Көрәгебезне эшләтү

Аның сүзен раслады:

Берничә түтәл казуга,

Ялтырый ук башлады.

Күр, елкылдап... балкып төра,

Эшләгәнгә бакчада.

Күгәрмәгән... тутыкмаган..

Гүя ул берчакта да. » —  [Мадьяров Н.Г.](http://www.tatknigafund.ru/authors/434)

В) Наил, Фаил һәм Вил тауда

Чаңгы шуалар.

Текәрәк җирдән «очарга»

Уйлап торалар.

Менә алар бер-бер артлы

Аска ыргылды.

Наил ауды, Фаил түнде,

Ә Вил егылды.

Өйрәнделәр егылмаска,

Күп шуа торгач. ...

Ниһаять, кайтып баралар,

Алар кич булгач.

Күрәсең, озак шууның

Тәэсире булган:

Наил арган, Вил йодәгән, Фаил алҗыган » —   [Мадьяров Н.Г.](http://www.tatknigafund.ru/authors/434)

6 . Омонимнарның астына сыз.

А) Әнә агачта чикләвек,

Чикләвек эчендә — төш.

Мин шушы төштә көтәрмен,

Нил энем, шул чикләвекне,

Бар, тиз генә алып төш.

Төшкәч, төшке аш ашарга

Ашханәгә барырбыз.

Төшке ашта төш ашагач,

Әйбәт төшләр күрә-күрә,

Бераз йөклап алырбыз. » —   [Мадьяров Н.Г.](http://www.tatknigafund.ru/authors/434),

Б) Тимер-томыр арасыннан

Безнең Наил таба таба.

Аны тотып,

Җил-җил килеп

Бара әнә тауга таба.

Юк, тикмәгә генә түгел,

Рәтен-җаен таба белгән.

Чаналарны узып шуа

Наилебез таба белән » —   [Мадьяров Н.Г.](http://www.tatknigafund.ru/authors/434),

В) Тракторлары бертөсле

Абый белән әтинең.

Алар шундый пар килгәннәр,

Һич арттырып әйтмимен.

Шул пар тракторлар белән

Алар пар җирен сорә.

Сөреп үткән җирләреннән,

Күрәмсең, пар бөркелә. » —   [Мадьяров Н.Г.](http://www.tatknigafund.ru/authors/434)

7. Антонимнарны табарга һәм асларына сызарга.

А). Чапкан — узар, яткан — калыр. (Мәкаль)

Б) Зур яңалык бу елда —

Цирк килде авылга.

Әй җыйналды малайлар,

 Апалар һәм агайлар.

Әбиләрне әйткән дә юк,

Әтиләр килгән хәтта.

 Сакаллы сабый-бабайлар

 Алда, беренче рәттә. (Эльмира Шэрифуллина)

В) Ашка суган турыйм мин,

 Көлә-көлә елыйм мин. (Ләбибә Ихсанова)

Г) Мактанчык Чыпчык белән Тыйнак Сыерчык. (Абдулла Алиш)

Д) Хан җыены — зур табын —

Бер шаулады, бер тынды,

Туктамыштай олы хан

 Бер утырды, бер торды. («Идегәй» дастаныннан)

Е) Өйнең өсте аска килгән: идән — түшәм, түшәм — идән! (Рафис Корбан)